section_heading: Povijest
paragraph_text: Booksa je nastala tako što su tri djevojke (Vanja Bjelić Pavlović, Miljenka Buljević i Maja Župan), koje su nekad zajedno studirale anglistiku, napustile dobra radna mjesta i krenule u avanturu umjetnosti i prodaje knjiga. Njihova želja bila je otvoriti mjesto gdje će se moći naći dobra knjiga i gdje će se ljudi upoznavati i povezivati.